Ma nɛedda ɣer tmetti tatrart , ad naf tamuɣli-ines ɣef usentel n tayri temgarad ɣef tin n tmetti tamensayt , imi tettwali-t d asentel am wiyaḍ , ur yelli deg-s lɛib , amdan d ilelli , yezmer ad dyessenfali iḥulfan-is s tɣara tusridt ama di tmedyazt yettwarun ama deg tin yettwacnan , war ma llant tlisa acku amedyaz yezmer ad d-yessenfali iwakken ad as-slen wiyaḍ , ama s ttawil n rradyu , ama s usekles n tesfifin d wallalen niḍen .